o
TULKOON VALTAKUNTASI Elämä Hänen äänessään
Viime viikolla olin matkoilla Dallasissa.
Meillä oli kahdet konferenssit ja yhdet häät.
Se on uusi helluntailainen elokuva.
Veljeni meni uusiin naimisiin viime viikon lauantaina.
Siunasin avioparin Mario Murillon kanssa.
Mario on villi mies. Oli kiva olla hänen kanssaan.
Häävastaanotolla oli syöpää sairastava mies.
Jeesus määritteli hääjuhlat uudelleen.
Hän määritteli hääjuhlat uudelleen ikuisiksi ajoiksi -
muuttamalla veden viiniksi.
Häät ovat täydellinen paikka Jumalan ilmestymiselle.
Viime päivinä olen ollut kolmessa erityisessä paikassa.
Lentokoneen poistumiskäytävässä naisella oli kipeä polvi.
Parkkipaikalla parani erään henkilön niveltulehdus.
Ja nyt häävastaanotto.
Ne ovat herätyskeskuksia: parkkipaikat, lentokoneet.
Hääjuhlan loppupuolella luokseni tuli mies.
Hän kertoi veljeni vaimon perheelle, -
että hän tunsi syövän lähtevän.
Hän tapasi lääkärin, joka totesi, että syöpä on poissa.
Se on hauskaa.
Se oli hyvä juttu. Alaskassa tapahtui huikeita asioita.
Olimme Dallasissa monta päivää. Tiimimme lähti Alaskaan tiistaina.
Lensin torstaina aamuvarhaisella. Se oli oikeastaan vielä yömyöhään.
Myöhästyin kaksi tuntia.
Tiedättehän, lennot, lentokoneet
Lentokoneet
Citation X
Se on yksityinen suihkukone.
Myöhästyin kaksi tuntia. Minun oli määrä puhua.
Randyn kokouksissa päästään vauhtiin vasta klo 9.
Myöhästymistäni ei edes huomattu.
Jumala toimii upeasti Alaskassa. Tapahtui ihania ihmeitä.
Erään miehen sokea silmä avautui.
Erään henkilön nilkassa oli metalliruuvit.
Nilkka parantui, eikä ruuveja enää tuntunut.
Metodistikirkossa rukoiltiin erään puolesta.
Hänellä oli selässä metallituki. Se katosi.
Röntgenissä ei näkynyt metallia.
Sain juuri... Hyvänen aika, missä se oli?
Jossakin, missä kävin hiljattain.
En muista sitä. En ole kertonut siitä vielä henkilökunnallekaan.
Rukoilimme erään tytön puolesta. Se saattoi olla Alabamassa.
Hänellä oli sydämentahdistin. Nyt se on poissa.
Jumala poisti sen.
Hän parani. Tahdistin ja kaikki johdot katosivat.
Huikeaa!
Jumala varmaan sanoi: "Tuo ei ole minun tekosiani. Otetaan se pois."
On luovia ihmeitä ja epäluovia ihmeitä.
Hän poistaa asioita. Kutsutaan sitä vapautukseksi.
On hauskaa, kun henkilöllä on metallia kehossaan, -
ja joskus Jumala haluaa vain hämmentää meitä.
Hän antaa kyvyn liikuttaa jäseniä, -
jotka on tehty liikkumattomiksi metallitukien avulla.
Hän jättää silti metallin paikalleen.
Puhun tästä tänään.
Herra tahtoo...
Hän tahtoo paljastaa sydämen loukkaamalla mieltä.
Toki Hän arvostaa ihmisen mieltä.
Uskon, että Jeesus kuolemallaan suojeli mielemme ainutlaatuisuutta.
Harhaanjohdettuna mieli on tuhoisa.
Avatkaa Raamatustanne Joh. 6.
Luemme Jeesuksen epäsuosituimman opetuksen.
Jeesus löi monta kotijuoksua, -
mutta tätä opetuslapset olisivat pitäneet floppina.
Se pitää sisällään hyvin syvällisen totuuden.
Monet muistavat, -
että tässä luvussa opetuslapsista monet pelästyivät ja lähtivät.
Homma menee näin.
Pari viikkoa sitten aloitimme raamatunkohdalla, -
joka on hyvin tärkeä.
Kaikki Raamatun ajatukset eivät ole kulmakiviä.
Kun näkee ajatuksen kulmakiven, on tärkeää, -
että ankkuroidumme siihen -
ja asetamme sen kiintopisteeksi sydämemme GPS:ään.
Jotkin Herran sanat ovat ajatuksen kulmakiviä.
On viisautta tunnistaa ne, -
sillä ne määrittävät kaiken muun kyseisellä elämän alueella.
Yksi kulmakivi mainitaan 5. Moos. 8:ssa ja Luuk. 4:ssä: -
"Ei ihminen elä vain leivästä, vaan joka sanasta, joka tulee Herralta."
Sano se kanssani.
"Ei ihminen elä vain leivästä, vaan joka sanasta, joka tulee Herralta."
Uudelleen
"Ei ihminen elä vain leivästä, vaan joka sanasta, joka tulee Herralta."
Tämä on niin tärkeää, -
että Jeesus pystyi kertomaan, miltä elämä näyttää, -
jos henkilö pitää Jumalan ääntä tärkeimmällä sijalla -
verrattuna fyysisen leivän eteen raatamiseen.
Toki Hän ymmärsi, että tarvitsemme fyysistä ruokaa.
Sydämen on ankkuroiduttava Jumalan äänen kuulemiseen.
Jumalan ääni on ehdottoman tärkeä.
Ensinnäkin Jumalan ääni luo.
Hänen Sanastaan maailma luotiin.
Jumala muutti tomun Aadamiksi henkäyksellään.
Aadamista tuli elävä olento, kun Jumala henkäisi hänen sieraimiinsa.
Aadam heräsi eloon.
Jumalan sana ja henki ovat tärkeitä ja luovia.
Toiseksi sana ylläpitää elämää sen lisäksi, -
että se luo elämää.
Tästä voimme lukea Hepr. 1:3:ssa.
Hän ylläpitää kaikkea olemassa olevaa.
Jumalan sana pitää aurinkoa paikallaan.
Sana pitää paikallaan joka soluamme ja ruumiimme osaa.
Jumala ei ole kutsunut sanaansa takaisin.
Se tekee tehtäväänsä niin kauan, kunnes Jumala toisin sanoo.
Jumala käski sanansa pitää kaikkea paikallaan.
Kolmanneksi luvussa, jota alamme tutkia -
ja johon olen viime vuosina viitannut ehkä kaikkein eniten, -
Jeesus sanoi: "Sanani ovat henki ja elämä."
Hänen sanastaan on tullut henki, joka antaa elämän.
Se luo ja ylläpitää elämää sekä antaa elämän.
Se antaa elämän eläville.
Se siirtää elävän olennon yltäkylläiseen elämään.
Kun Jumala sanoo, että ihminen elää sanoista, jotka tulevat Herralta, -
Hän tahtoo antaa yltäkylläisen elämän jokaiselle ihmiselle.
Kyky astua yltäkylläiseen elämään liittyy kykyyn kuulla Hänen äänensä
Minun ei pitäisi käyttää sanaa "kyky".
Kaikille on annettu kyky kuulla Jumalan ääni.
Älä ikinä sano, ettet kuule Jumalan ääntä.
Sinulla on korvat. Saatat kuunnella väärää kanavaa.
Sinulle on luomisessa annettu kyky kuulla Jumalaa.
Olen kuullut ihmisten sanovan: -
"Jumala rakastaa kaikkia, paitsi ei minua."
Vastaan heille: "Et ole niin erityinen."
Hän ei tee sinun kohdallasi poikkeusta. Et ole niin erityinen.
Sinun on vain kestettävä Hänen rakkauttaan, kuten meidän muidenkin
Joh. 6:26 "Jeesus vastasi:"
Toin jo esiin, mitä jakeessa sanotaan.
Sitä ei olisi pakko lukea, mutta pidän siitä niin paljon.
Haluan kuitenkin lukea sen, -
sillä se sisältää ajatuksen kulmakiven.
Joh. 6:26 "Jeesus vastasi:" -
"ette minua sen tähden etsi, että olette nähneet tunnustekoja," -
"vaan siksi, että saitte leipää ja söitte itsenne kylläisiksi."
Mikä oli leivän ja kalan moninkertaistuminen?
Se oli tunnusteko.
Jeesus sanoi, ettei kansa etsinyt Häntä tunnustekojen tähden, -
vaan sen tähden, että he saivat syödä itsensä kylläisiksi.
Hän sanoo, että nälkä Häntä kohtaan -
esiintyy rinta rinnan itsetyytyväisyyden kanssa.
"Tavoittelette minua, koska olen saavutettavissa."
Joskus katson televisiota olohuoneessa.
Vaimo menee keittiöön ja kysyy, haluanko jotakin.
Sanon: "Tuo banaani, kun kerran käyt keittiössä."
En ole niin nälkäinen, että nousisin itse hakemaan banaania.
Voin syödä, jos se tuodaan minulle.
En ole niin nälkäinen, että lähtisin itse hakemaan.
Jeesus sanoi: "Ette kuuntele minua tunnustekojen takia."
"Ette kuuntele siksi, että olisitte kunnioituksen valtaamia."
"Kuuntelette, koska olette täynnä ja minä puhun tässä."
Jeesus puhuu sydämen avainarvosta.
Koolla oli kolmenlaisia ihmisiä.
Oli katsojia, opetuslapsia ja kaksitoista opetuslasta.
Joukossa oli tuhansia opetuslapsia.
Toiset osallistuivat ja toiset katselivat sivusta.
Innokkaimmat seurasivat Jeesusta kaikkialle, minne Hän kulki.
Kolmas ryhmä on Jeesuksen 12 opetuslasta.
Jae 27: "Älkää tavoitelko katoavaa ruokaa," -
"vaan katoamatonta, sitä, joka antaa ikuisen elämän."
"Sitä teille antaa Ihmisen Poika," -
"sillä Isä on merkinnyt Hänet sinetillään."
Sinetti oli painettu Jeesukseen.
Sinetti laatikossa tai otsassa merkitsee omistajuutta.
Sinetti, joka oli Jeesuksessa, oli Pyhä Henki.
Siitä puhutaan Ef. 1:ssä.
Sinetti on Pyhä Henki.
Meillä on tänään paljon pureskeltavaa.
Isä oli merkinnyt Hänet sinetillä.
Siksi Hän pystyi antamaan ikuisen elämän katoamatonta leipää.
He kysyivät: -
"Mitä meidän tulee tehdä, että tekomme olisivat Jumalan tekoja?"
Jeesus vastasi: -
"Uskokaa Häneen, jonka Jumala on lähettänyt. Se on Jumalan teko."
Jeesus sanoi: "Tämä on Jumalan teko. Uskokaa minuun."
Se on yksinkertainen ajatus, mutta meidän täytyy kiinnittyä siihen.
Kaiken, mitä teemme elämässä, täytyy liittyä siihen, -
että uskoo Jeesukseen.
Muuten alamme kehittää kristillistä kulttuuria, -
joka ei liity ajatuksen kulmakiveen.
Meillä on päätöksiä, tapoja ja rakenteita, -
jotka edustavat kristillisyyttä mutta eivät sitä, -
että uskomme Jeesukseen.
Teemme asioita, joilla ei ole juurta uskossa Kristukseen.
Ne ovat hyviä ja kunniakkaita. Ne eivät aina ole vääriä.
Kun rakentaa kristillisyyttä Kristuksen uskon ulkopuolella, -
saattaa omistautua asioille, jotka eivät ole Jumalasta, -
niin että perinne alkaa purkaa Jumalan Sanaa.
Jotkut puolustavat kiivaasti sitä, että meillä pitää olla rakennuksia.
Ne ovat työkaluja. Kiva, että meillä on tilat.
Kunpa meillä olisi isompi rakennus, niin kaikki mahtuisivat.
Perinne tahtoisi, että palvelemme rakennuksia, -
sillä jos alamme korottaa muita asioita, -
sen sijaan että noudattaisimme käskyjä -
sairaiden parantamisesta, kuolleiden herättämisestä -
ja riivattujen vapauttamisesta.
Perinteiden noudattaminen kaivaa maata Jumalan Sanan alta.
Jumala on mustasukkainen kaikesta, mitä Hän sanoo.
Kaikella, mitä Hän sanoo, on voima vaikuttaa ikuisuuteen.
Aina kun Hän puhuu yksilölle, väkijoukolle tai kansalle, -
Hänen sanoillaan on voima vaikuttaa ikuisuuteen.
Hän itse valvoo, että Hänen sanansa toteutuu.
Hän valvoo jokaista Sanaansa, jotta ne toisivat halutun hedelmän.
Jokainen sana tuo hedelmän.
Jokainen sana täyttää tehtävän, jonka Hän sille antaa.
On olemassa yksi poikkeus.
Jumala antaa sanansa yksilöille, kansakunnille, -
perheille, kaupungeille ja seurakunnille.
Jumalan Sanassa on alue, joka on riippuvainen meistä.
Leo Randolph on sanonut: -
"Jumala täyttää kaikki lupauksensa," -
"mutta Hänen ei ole pakko täyttää potentiaaliamme."
Joskus kun Herra puhuu ihmisen sydämeen, -
se, mitä me teemme tuon Sanan suhteen, määrää tuloksen.
Eikö Jumala valvokaan, että Hänen sanansa toteutuu?
Ihmisen on toimittava yhteistyössä, -
jos halutaan hoitaa maailman asioita.
Taivaat luotiin Jumalaa varten. Maapallo luotiin ihmistä varten.
Me voimme estää Jumalan Sanaa toteutumasta.
Jumala loi maailman sanallaan, ja maailmankaikkeus laajenee yhä.
Asioita tulee olevaiseksi, kun Hän puhuu.
Hän ei ole perunut Sanaansa.
Siitä, minkä voiman määrää ei voi käsittää, Hän sanoo Mark. 7:ssä: -
"Teette Sanan tehottomaksi perinnäissäännöillänne."
Hyvää tarkoittavat kristityt -
rakentavat kristillistä kulttuuria kalatarroilla, musiikilla, -
radioasemilla, rakennuksilla ja järjestöillä.
Ne ovat arvokkaita ilmaisuja Jumalasta, -
mutta joskus niihin omistaudutaan enemmän kuin Jeesuksen käskyihin.
Ne ovat kristinuskon laillisia ilmaisuja.
On hyvä, että on musiikkia, radio- ja TV-ohjelmia, -
rakennuksia ja järjestöjä, -
mutta niiden on palveltava Herran käskyjä.
Herran käskyt, "Parantakaa sairaat", "Herättäkää kuolleet", -
"Ajakaa ulos pahoja henkiä", "Huolehtikaa köyhistä" -
ovat keskeisiä asioita.
Kaikki muu on vain työkaluja tehtävien täyttämisessä.
Kun huomioni siirtyy evankeliumin keskeisistä asioista -
muihin asioihin, -
alan solmia liittoja, -
jotka ovat Taivaan näkökulmasta laittomia perinnäissääntöjä.
Perinnäissäännöt eivät alun alkaen olleet pahoja.
Ne ovat periaatteita, joista tulee tapoja ja elämäntyylejä.
Ellemme pidä varaamme, -
ne voivat korvata sydämissämme Herran antamat käskyt.
Siitä seuraa vääränlainen kuuliaisuudentunne, -
ja me noudatamme perinteitä Jeesuksen käskyjen kustannuksella.
Puhuin tästä muutama viikko sitten.
Mark. 6:ssa Jeesus sanoi, että perinnäissääntöjen noudattaminen -
riisuu Jumalan Sanalta tehon ja voiman.
On kuin menisi puusepänverstaaseen -
ja irrottaisi ison pöytäsahan sähköverkosta.
Sen jälkeen saha olisi pelkkä muistomerkki ja veneen ankkuri.
Sillä ei ole mitään virkaa ilman sähköä.
Jumalan Sana on ikuisesti asetettu kohteeseensa. Sen voima on rajaton.
Silti saatamme antaa sydämemme kiinnittyä muihin asioihin, -
ja kumoamme Sanan, joka on puhuttu meistä.
Pitää kiirehtiä eteenpäin.
Opetuslapset sanoivat jakeessa 31: "Isämme söivät mannaa."
Jeesus sanoo jakeessa 32: "Ei Mooses antanut leipää taivaasta," -
"vaan todellista taivaan leipää teille antaa minun Isäni."
"Jumalan leipä on se, joka tulee taivaasta ja antaa elämän."
"Minä olen elämän leipä. Joka tulee luokseni, ei koskaan ole nälissään"
Jae 41: "Jeesuksen puheet herättivät juutalaisissa ärtymystä"
Juutalaiset nurisivat Häntä vastaan.
Jae 61: "Jeesus tiesi, että opetuslapset nurisivat."
Väkijoukko oli saanut muutettua opetuslasten asenteet nurisemalla.
Joh. 7:12: "Kansan keskuudessa Hän oli yleisen kiistelyn aiheena."
Päällyskivijae 7:32: -
"Fariseukset kuulivat kansan kiistelevän Jeesuksesta."
Tahdon teidän näkevän erään asian selvästi.
Henkilön taipumus nurisemiseen paljastaa sen, -
missä määrin hän on kuullut Jumalan äänen.
Nuriseminen on demonista ruokaa.
Se antaa voimaa pimeyden tarkoituksille.
Uskovassa, joka ei nurise, pelkää eikä ahdistu, on jotakin syvällistä
Fil. 1:ssä sanotaan, että ne, jotka eivät säiky, -
muistuttavat paholaista sen omasta kadotuksesta.
Aina kun ei suostu ahdistumaan, pelkäämään tai valittamaan, -
mikä on ominaista ihmiselle, -
aina kun käännymme pois siitä, mikä on yleistä ihmiselle, -
ja vaellamme puhtaudessa Herran edessä, -
lähetämme pimeyden hengille sen viestin, -
että tuomio on annettu ja että on vain ajan kysymys, -
milloin ne joutuvat kadotukseen.
Aina kun vastustat pelkoa, niitä muistutetaan siitä, -
että tuomio on annettu ja ikuinen kadotus odottaa.
Helvetti ei ole paholaisen pääkaupunki.
Se on ikuisen kärsimyksen paikka.
Aina kun kieltäydyt pelosta ja osoitat uskoa Kristukseen, -
lähetät pimeyden hengille viestin, että se on vain ajan kysymys.
Se muistuttaa niitä siitä, että tuomio on annettu -
ja että on vain ajan kysymys.
Tuon sen esiin nyt, -
koska opetuslapset antoivat periksi tärkeällä hetkellä -
ja alkoivat nurista.
Fariseukset saivat pontta hankkeeseensa Jeesusta vastaan.
Tämä on syvällinen tarina.
Se saa minut nauramaan, hermostunutta naurua.
Jeesus aloitti sanoman yksinkertaisesti.
Kun meitä arvostellaan, -
tavallisesti vaimennamme sen, mikä aiheuttaa ärsytystä.
Jeesus ei tehnyt sitä.
Jeesuksen maalitaulu tuli entistä selvemmäksi.
Hänestä on ihanaa loukata mieltä, jotta sydän paljastuisi.
Hän yrittää rakentaa uskon kulttuuria.
Miten Hän vastasi juutalaisten ärtymykseen?
Jakeessa 51 Hän sanoo: -
"Minä olen elävä leipä, joka on tullut taivaasta," -
"ja se, joka syö tätä leipää, elää ikuisesti."
"Leipä, jonka annan, on ruumiini. Annan sen, että maailma saisi elää"
"Teitä ärsyttää. Hyvä on. Selitän tarkemmin."
"Olen leipä taivaasta. Leipä, jonka annan, on ruumiini."
"Annan sen, että maailma saisi elää."
Juutalaiset alkoivat riidellä keskenään.
"Täytyy harventaa väkeä. Tämä joukko on liian iso."
Jeesus ei tahallaan yritä loukata ja ajaa ihmisiä pois.
Hän on rakentamassa jotakin niin isoa, -
että jos perustus on viallinen, koko rakennus sortuu.
Hän rakentaa valtakunnan kulttuuria, -
joka on niin syvällekäyvä kyvyssään muuttaa historiaa, -
että jos Hän päästää likaa perustuksen sementtiin, -
koko rakennus sortuu myöhemmin.
Jumala ei ole valmis hyväksymään -
kompromisseja omistautumisessamme.
Hän ei ole valmis rakentamaan sitä sisään järjestelmään.
Jos ihmisen elämässä on kompromisseja, -
Jumala ei pysty rakentamaan ihmisen elämässä sitä, mitä Hän haluaisi.
Siitä tulisi myöhemmin enemmän haittaa kuin hyötyä.
Juutalaisia ärsytti se, että Jeesus kutsui leipää ruumiikseen.
Jeesus sanoi jakeessa 53: -
"Ellette te syö Ihmisen Pojan lihaa ja juo Hänen vertaan," -
"teillä ei ole elämää."
"Sillä, joka syö lihani ja juo vereni, on ikuinen elämä," -
"ja viimeisenä päivänä minä herätän hänet."
"Minun lihani on todellinen ruoka, minun vereni on todellinen juoma."
Kuulostaa melkein kuin kannibalismilta.
Tämä ei ollut ensimmäinen kerta, -
kun ihmiset ymmärsivät väärin Jumalan puheen.
Niin kävi läpi Vanhan testamentin.
Yhä monet rajoittavat Uuden liiton elämää Vanhan liiton rajoituksilla.
Kristityn elämän sydän ja sielu tuodaan pintaan -
tässä vaikeassa tilanteessa.
Se on yksilön kyky kuulla Pyhän Hengen kuiskaukset, sanat ja puhe.
Yksin Hän voi tuoda Isältä Sanan uskovan elämään.
Pyhä Henki tekee Raamatusta elävän kirjan.
Ilman sitä tämä kirja viiltää, tappaa ja tuhoaa.
Raamatun sisältämien lauseiden takia on sodittu.
Kristityt ovat tappaneet toisiaan sen takia, -
että he ovat olleet eri mieltä opinkappaleista.
He ovat käyttäneet sanaa laittomasti ilman Pyhää Henkeä.
Jumala antaa aina elämän.
Maailma on muuttumassa aina vain oudommaksi -
kaikkialla ympärillämme.
Uutisissa puhutaan sarjamurhaajista ja joukkomurhista.
Kun murhaajaa haastatellaan tai luetaan hänen jättämänsä viesti, -
lähes aina hän sanoo: "Jumala käski minun tehdä näin."
Harmittaako se teitäkin?
Jumalaa syytetään aina.
Kuinka he päätyvät sellaiseen hulluuteen?
Charles Manson oli vauvana varmasti söpö ja ihastuttava.
Kuinka hän päätyi massamurhaajaksi?
Sitä tapahtuu useammin kuin tiedetäänkään.
Kun Mansonin piti oppia erottamaan Jumalan ja paholaisen ääni, -
hän epäonnistui.
Uskon, että mielisairauksien juurena -
on kyvyttömyys erottaa Jumalan ääni paholaisen äänestä.
Olipa kyse Charles Mansonin kaltaisista ääritapauksista -
tai pienemmistä asioista, joita kohtaamme päivittäin, -
niillä kaikilla on sama juuri.
En ole hullu. Minulla ei ole mielisairautta, -
mutta minunkin täytyy käsitellä hämmennystä.
Se on saman perheen lapsi.
Hämmennys
Se tulee puheen ja ideoiden epäsoinnun siemenistä, -
tiedosta, joka nousee Jumalan tuntemista vastaan.
Ne ovat ajatuksia ja sanoja, jotka on kylvetty sydämeen -
ja jotka kilpailevat energiasta ja elämästä.
Se ei ole vain sitä, että näkee televisiosta sopimatonta kuvaa.
Vaihdan automaattisesti kanavaa.
Minun ei tarvitse miettiä, onko se sopivaa vai ei.
Vaihdan vain kaukosäätimestä kanavaa. Helppoa.
Kutsumme kaukosäädintä voitelun viitaksi.
Kaukosäätimen herraa sanotaan viitan haltijaksi.
On oikein suojella itseään noiden asioiden näkemiseltä.
Emme aina tunnista sitä, että mieleemme ujutetaan ajatus, -
ehdotus tai idea.
Meitä viihdytetään moraalittomalla mielikuvituksella.
Jokaisen on suojeltava sydäntään saastumiselta.
Sitä saastuttavat siemenet, -
jotka kylvetään samaan maahan Jumalan sanan kanssa.
Siemenet, ajatukset, huolet, pelot ja ahdistukset -
kilpailevat voimasta, joka antaa siemenelle elämän.
Meille on annettu kylväjävertaus Matt. 13:ssa.
Ensinnäkin maaperästä täytyy poistaa kivet.
Toiseksi hyvän siemenen sekaan kylvettiin rikkaviljaa.
Asiat, jotka on nostettu Jumalan tuntemista vastaan, -
kilpailevat maaperän voimasta.
Vihollinen haluaa kylvää kuolemaa ja tuhoa -
sen siemenen kautta, joka toimii Jumalan tuntemista vastaan.
Uskovat ottavat sen usein vastaan vapaaehtoisesti.
Se kilpailee elämästä.
Jae 56: "Joka syö minun lihani ja juo minun vereni, pysyy minussa," -
"ja minä pysyn hänessä. Isä, joka elää, on minut lähettänyt," -
"ja minä elän Isän kautta. Se, joka minua syö, elää minun kauttani."
Jae 60: "Tämän kuultuaan monet Hänen opetuslapsistaan sanoivat:" -
"Sietämätöntä puhetta. Kuka voi kuunnella tuollaista?"
"Jeesus tiesi, että opetuslapset nurisivat siitä," -
"Hän sanoi: 'Loukkaako tämä teitä?'
Tämä on hyvin syvällistä.
"Miten käykään jos näette Ihmisen Pojan nousevan sinne," -
"missä Hän ennen oli!"
Hän sanoi olevansa elämän leipä, jota heidän piti syödä.
He eivät pitäneet mielikuvasta. Se ei ollut suosittu sanoma.
Jeesus kysyi: "Mitä tekisitte, jos näkisitte, mistä tulin?"
"Jos näkisitte kirkkauden, jossa ei ole varjoa eikä pimeyttä," -
"ei valheita eikä kuolemaa, ei mitään menetykseen viittaavaa," -
"miltä teistä tuntuisi, jos näkisitte, mistä olen tullut?"
"Miten vastaisitte, jos käsittäisitte," -
"että jokainen sanani on ankkuroitunut kirkkauteen?"
Hän puhui opetuslapsilleen, pienelle joukolle.
Hän oli huomannut, että nekin, -
jotka olivat kannattaneet Häntä ja Hänen sanomaansa, -
alkoivat nurista, koska Hän toi sanoman, -
joka loukkasi mieltä ja paljasti sydämen.
He nurisivat ja antoivat voimaa fariseuksille, -
jotka tahtoivat tappaa Jeesuksen.
Jeesus kysyi: "Mitä tekisitte, jos näkisitte, mistä olen tullut?"
Jakeessa 63 Hän sanoo: -
"Henki yksin tekee eläväksi, lihasta ei ole mitään hyötyä."
"Sanat, jotka olen teille puhunut, ovat henki ja elämä."
Tämä oli Hänen ainoa selityksensä nuriseville opetuslapsille.
Hän koki, että Hänen seuraajansa nurisivat.
Hän sanoi, -
että heidän pitää syödä Hänen lihaansa ja juoda Hänen vertaan.
Hänhän sanoi juuri, että lihasta ei ole mitään hyötyä.
Hän opetti heille, ettei lihasta ole mitään hyötyä.
Jeesus opetti, että henki antaa elämän.
Jeesuksesta sanottiin, että Sana tuli lihaksi.
Sana tuli lihaksi.
Tietenkin Hänen piti sanoa: "Syökää lihani, juokaa vereni."
Hän ei vaivaudu selittämään.
Kun Hän näkee, että opetuslapsiin tulee loukkauksen henki, -
Hän antaa heille ulospääsyn.
Hän sanoo: "Kun olette yhteydessä Jumalan Henkeen, saatte elämän."
"Yltäkylläinen elämä kytkeytyy suhteeseenne Pyhän Hengen kanssa."
"Kun otatte vastaan ajatuksia, jotka loukkaavat mieltänne," -
"mutta otatte ne vastaan sydämessänne," -
"kykynne tuoda taivaan todellisuuksia maan päälle kasvaa."
"Vain se antaa kyvyn täyttää tarkoituksesi maan päällä."
Hän kytki heidät jakeen tarkoitukseen.
Loukkauksen henki peitti heidän sydämensä, niin että he lähtivät.
Jakeessa 64 sanotaan, että Jeesus tiesi, kuka kavaltaisi Hänet.
Tässä ei puhuta Juudaksesta, vaan kansasta, joka koki parantumisen, -
söi vatsansa täyteen ja lähti pois, sillä he eivät ymmärtäneet, -
mitä Jumala sanoi.
Jae 66: "Monet Jeesuksen opetus- lapset vetäytyivät joukosta" -
"eivätkä enää kulkeneet Hänen mukanaan."
"Jeesus kysyi niiltä kahdelta- toista: 'Aiotteko tekin lähteä?'"
Simon Pietari osui naulan kantaan kaksi kertaa elämässään.
Se antaa toivoa minullekin.
Tällä kerralla hän osui aivan ytimeen.
Toinen kerta oli se, kun hän kutsui Jeesusta elävän Jumalan Pojaksi.
Nyt Pietari sanoi: "Herra, kenen luo me menisimme?"
"Sinulla on ikuisen elämän sanat."
Hän ymmärryksensä syvyys on merkittävä.
"En ymmärrä tätä juttua lihasta ja verestä," -
"mutta kun Sinä puhut, minulla on elämä."
Uskonto antaa aina sanoja, jotka tuovat kuoleman.
Uskonto antaa tuomion, joka lukitsee ihmiset syntiin.
Kun Pyhä Henki näyttää toteen, Hän vetää heidät ulos.
Vain sellaisesta voi vapautua, minkä tunnistaa.
Pyhä Henki vetää elämään, kun Hän näyttää asioita toteen.
Hulluus ja hämmennys hallitsevat monien uskovien elämää.
Se johtuu siitä, etteivät he ole oppineet erottamaan -
Jumalan ääntä langenneen enkelin äänestä.
Paholainen naamioituu valon enkeliksi -
ja puhuu sanoja Kirjoituksista.
Kuinka muuten paholainen voisi eksyttää uskovan?
Sen on turha julistaa omasta saatanan kirjastaan.
Paholainen on helppo tunnistaa, jos se pukeutuu punaiseksi piruksi.
Se tekeytyy valon enkeliksi -
ja vastustaa meihin kylvettyä siementä.
Sen alkuperä voi olla Raamatun jakeessa.
Siksi Paavali sanoo, että kirjain tuo kuoleman -
mutta Henki tekee eläväksi.
Raamattua pitää lukea Pyhän Hengen avustuksella.
Pyhä Henki tekee sanasta elävän.
Jumalan äänen tunnistaa siitä, että se tuntuu tutulta.
Jeesus sanoi, että Hänen lampaansa tuntevat Hänen äänensä.
Mistä tuntee Jumalan äänen?
Siinä on aina elämää.
Minusta Sananlaskuissa sanotaan ihanasti, -
että tietty ruoka on katkeraa suussa, mutta hyvää mahalle.
Muistatteko sen?
Petoksella saatu leipä on makeaa, mutta se muuttuu vatsassa soraksi.
Tietyt asiat kuulostavat aluksi mairittelevilta, -
mutta ne ovat haitallisia ikuisen tarkoituksemme kannalta.
Kovissakin sanoissa voi olla elämä.
Tahdon sanoa vielä erään asian Jumalan äänen kuulemisesta.
Joh. 7:17.
Ääneni on nyt paras kymmeneen päivään.
Minulta meni ääni kolme konferenssia sitten.
Olen etsinyt sitä. Jos löydät sen, kerro minulle.
"Joka tahtoo tehdä Hänen tahtonsa, hän tulee tuntemaan," -
"onko opetukseni lähtöisin Jumalasta vai puhunko omiani."
Tässä on kolikon kaksi puolta, -
jotka määrittävät, tunnistammeko Jumalan äänen.
Ensiksikin se antaa elämän.
Se on Jumalan tehtävä. Kun Hän puhuu, Hän antaa elämän.
Meidän tehtävämme on tämä: -
Joka tahtoo tehdä Hänen tahtonsa, hän tulee tuntemaan, -
onko opetus lähtöisin Jumalasta vai ihmisestä.
Tahto noudattaa käskyä ennen kuin edes kuulee sitä -
tekee mahdolliseksi sen, että voimme vastaanottaa käskyn.
Tahto olla kuuliainen jo ennen kuin kuulee Jumalan äänen -
tuo Jumalan äänen elämäämme.
Se on tyhjän sivun allekirjoitus. "Täytä paperi."
Jeesus ei ole maistiainen, jota voimme kokeilla tahtomme mukaan.
Meidät on kutsuttu kokonais- valtaiseen opetuslapseuteen.
Vaatimukset täyttävät vain ne, jotka kuolevat.
Ei auta, että vain kokeilemme paria asiaa.
"En tilannut tällaista."
Piti suostua kuolemaan vapaaehtoisesti.
Ellei niin käynyt, sitä pyristelee Jumalan tarkoituksia vastaan.
Jeesusta ei koetella, meitä koetellaan.
Jeesus sanoo: "Jos haluatte tietää, onko tämä puhe Jumalasta," -
"teidän on suostuttava, jo ennen kuin Hän puhuu."
On sanottava Jumalalle "kyllä" joka aamu.
Ihmiset pitävät mielellään johdon itsellään.
He haluavat kuulla ensin ja päättää sitten, haluavatko he totella.
Jeesuksen mukaan se vahingoittaa meitä ja päätöksentekokykyämme.
Lisäksi se houkuttelee valon enkeliä elämäämme.
Pietari kysyi: "Kenen luo menisimme?"
"Sinulla on ikuisen elämän sanat."
Avaa vielä Jes. 55.
Jos haluaa tehdä ristiviittauksia Raamattuun, -
kannattaa kirjoittaa Jes. 55 Joh. 6:n alkuosan kohdalle, -
etenkin Joh. 6:26:n kohdalle, jossa puhutaan ruoan hankkimisesta.
Tämä on viimeinen raamatunkohta tänään.
Jes. 55:2: "Miksi annatte rahan siitä, mikä ei ole leipää," -
"ja työnne ansion siitä, mikä ei ravitse?"
"Kuulkaa minua, niin saatte syödä hyvää," -
"ja sielunne virvoittuu lihavuuden ääressä."
Jeesus antaa yltäkylläisen elämän.
Yltäkylläinen elämä mitataan sielun kokemuksen mukaan.
Sielu on tahto, mieli ja tunteet. Se on mitattavissa sielussa.
Se ei ole teoriaa siitä, -
että taivaassa nautitaan yltäkylläisestä elämästä.
Hän sanoi: "Kuulkaa minua".
Silloin sielunne saa nauttia yltäkylläisyydestä.
Sielun yltäkylläisyys on sitä, että pystymme valitsemaan oikein -
vaikeassa tilanteessa.
Se on vahvuutta tunnemaailmassa niin, -
että vastustukset eivät horjuta tunteitamme.
Se on sitä, ettei mieli ole huolten painama, -
vaan että pystyy ajattelemaan luovasti ja auttamaan muita.
"Kuulkaa, niin teidän sielunne saa elää."
Hän viittaa liittoon Daavidin kanssa.
Hän yrittää opettaa meitä kuuntelemaan.
Daavid oli ihminen, joka kuunteli.
Hän tarjoaa meille samanlaista liittoa.
Jae 5: "Olet kutsuva tänne kansan, jota et tunne," -
"Kansa, joka ei sinusta tiennyt, rientää luoksesi" -
"Herran, sinun Jumalasi, takia ja Israelin Pyhän tähden."
"Hän korottaa sinut kunniaan."
Tämä on raamatunkohta Vanhasta testamentista.
Se korostaa sellaisen elämän kehittämistä, -
jossa kallistetaan korva ja kuullaan Jumalaa.
Vietä muutama minuutti Herran edessä aamuisin -
lukemalla Raamattua ja pyytämällä Jumalaa puhumaan sinulle.
Pyydä Herralta johdatusta, kun olet matkalla töihin tai kouluun.
Nuo hetket houkuttelevat Jumalan ääntä elämääsi.
Hän voi puhua ukkosenjylinässä tai pienellä hiljaisella äänellä, -
kunhan olemme valmiina tottelemaan.
Jumalan kuunteleminen valmistelee meitä ikuisia tarkoituksia varten.
Tarkoituksemme on kutsua kansoja niiden tulevaisuuteen.
"Olet kutsuva kansan, jota et tunne."
Kansat, jotka eivät ole kuulleet sinusta vielä, rientävät luoksesi.
Valitset kansoja, ja kansat valitsevat sinut.
Meitä siirrellään asemapaikkoihin.
Demoneja on rajallinen määrä. Niitä ei tehdä lisää.
Tuhat vuotta sitten vihollisella oli vastassaan vain muutamia.
Nyt vihollisen täytyy taistella miljardeja vastaan.
Demonien määrä ei enää kasva.
Jokaista demonia kohti on kaksi enkeliä.
Herra asettaa näyttämön valmiiksi, -
jotta voimme panna pimeyden voimat sekaisin.
Älä puhu helvetin voimista, -
sillä helvetti ei ole paholaisen pääkaupunki.
Se on sille ikuisen kärsimyksen paikka.
On parempi kutsua niitä pimeyden voimiksi.
Sinut on asetettu kutsumaan kansoja.
Jumala ei anna kansoja niille, jotka eivät osaa kuunnella Häntä.
Hän ei anna kansan tulevaisuutta sellaisten vastuulle, -
jotka eivät ole löytäneet omaa paikkaansa Jumalan äänestä.
Nouskaa ylös.
Hyvä, Jumala.
Jumala haluaa antaa armon, Jumalan valtuutuksen, kuulemiseen.
Jokaisella on kyky kuulla.
On asioita, jotka sotivat kuulemiskykyä vastaan.
Kuinka moni on taistellut hämmennystä vastaan -
viime aikoina enemmän kuin yleensä?
Se on hämmästyttävää.
Melkein kaikki nostivat kätensä.
En koskaan tahtoisi käyttää sitä ketään vastaan, -
koska kaikilla on vaiheita, jolloin altistumme asioille -
ja jolloin hämmennykselle avautuu enemmän mahdollisuuksia.
Sekä vähäinen hämmennys että kertakaikkinen mielenvikaisuus -
kuuluvat samaan perheeseen.
Se alkaa kyvyttömyydestä erottaa Jumalan ääni perkeleen äänestä, -
Jumalan ääni pimeyden voimien äänestä.
Tämä on tärkein asia.
Viritä ja aseta se sydämeeni.
Sido se ajatuksen kulmakiveksi.
Kun Jumala puhuu, minulla on elämä.
Minut tehdään eläväksi.
Vaikka Hän paljastaa ongelmia, minulla on toivoa, -
koska Hän puhuu parhaakseni, elämäksi.
Olen sanonut Jumalalle ehdottomasti "kyllä".
Allekirjoitan paperin ja annan Jumalan täyttää sen.
Olen valmis tottelemaan.
Se auttaa erottamaan, milloin jokin sana tuo elämän -
ja milloin se tyydyttää omaa lihaani ja vääristää tarkoitustani.
Alamme rakentaa elämäntyyliä, -
jossa me voimme iskeä syvemmin yhteiskunnan hämmennystä vastaan.
Meille voidaan antaa vastuuta, koska olemme kiinni arvossa, -
joka sanoo elämän tulevan Jumalan äänestä.
Kyse ei ole siitä, mitä voin tehdä elämälläni, -
eikä päättäväisyydestäni tai kyvystäni oppia teologiaa.
Kaikki elämä tulee Jumalan Hengestä.
Jumala puhuu, ja saan yltäkylläisen elämän.
Olen vapaa valitsemaan oikein, olemaan vahva tunnemaailmassa -
ja keksimään luovia ideoita, jotka auttavat ihmisiä.
Tahdon rukoilla. Isä, tulen eteesi Jeesuksen nimessä.
Rukoilen näiden ihmisten puolesta.
Käskit meitä elämään ja toimimaan yhdessä -
ja iloitsemaan Sinusta yhdessä. Olemme sanoneet "kyllä".
Ilman ehtoja
Olemme vastanneet: "Kyllä, Herra."
Pyydän erityistä armon lahjaa, -
jotta näiden sanojen kautta jokainen saisi armon lahjan, -
joka auttaa heitä erottamaan Jumalan äänen -
äänistä, jotka yrittävät harhauttaa ja varastaa.
Pyydän tätä Jeesuksen nimessä.
Tahdomme, että tämän maan valtakunnat lankeavat eteesi.
Anna maapallon jokaisen neliösentin heijastaa Sinun kirkkauttasi.
Lisää kykyämme ja haluamme kuulla Sinun äänesi.
Rukoilen tätä Jeesuksen nimen kunniaksi.
Ollaan hetki hiljaa ja tutkitaan, mitä Jumala puhuu.
Koen, että sydämen suonia puhdistetaan.
Jumala puhdistaa sydämiä, -
ettei hämmennyksellä olisi enää ääntä -
ja jotta valon enkeli tunnistettaisiin huijariksi.
Kiitos, Jumala. Pyydän lahjaa annettavaksi yhä enemmän, -
jotta jokainen saisi erottavia tunnusmerkkejä, -
jotka antavat heille kyvyn kuulla selvästi.
Julistamme Jeesuksen nimessä -
ja nuhtelemme hämmennyksen ja mielenvikaisuuden henkeä.
Sanomme sinulle "Ei".
Jumala on antanut meille rakkauden, -
voiman ja terveen harkinnan hengen.
Herra, pyydän, että mieliin syntyy turvapaikka, -
johon Sinä tallennat ilmestystietoa.
Anna sydämen ja mielen puhdistua, -
niin että Sinä voit antaa uusia asioita.
Jeesuksen nimessä, aamen.
Suomennos: Marianne Tenetz